Κοινωνική Συμφωνία

Η Κοινωνική Συμφωνία ήταν ελληνικό πολιτικό κόμμα της κεντροαριστεράς. Ιδρύθηκε το 2012 από τους πρώην βουλευτές και υπουργούς Λούκα Κατσέλη και Χάρη Καστανίδη. Τελευταίος πρόεδρος του κόμματος ήταν ο Παναγιώτης Δημητρουλόπουλος.

 Ιστορία 
Η Κοινωνική Συμφωνία ιδρύθηκε στις 14 Μαρτίου 2012 από τη Λούκα Κατσέλη και το Χάρη Καστανίδη, κορυφαία στελέχη του ΠΑ.ΣΟ.Κ. και των κυβερνήσεων Γιώργου Παπανδρέου, οι οποίοι διαγράφτηκαν από την Κοινοβουλευτική Ομάδα του κόμματος, καθώς καταψήφισαν τη νέα δανειακή σύμβαση (2ο Μνημόνιο). Η Λούκα Κατσέλη ορίστηκε πρόεδρος του κόμματος και ο Χάρης Καστανίδης πρόεδρος της Κοινοβουλευτικής Ομάδας.Διαγραφές 45 βουλευτών που δεν συντάχθηκαν στη γραμμή για το Μνημόνιο«Κοινωνική Συμφωνία» το νέο κόμμα Κατσέλη - Καστανίδη

Στην εκδήλωση που πραγματοποιήθηκε για την παρουσίαση της Ιδρυτικής Διακήρυξης του κόμματος, παρευρέθηκαν πέντε βουλευτές που διαγράφτηκαν από το ΠΑ.ΣΟ.Κ. για τον ίδιο λόγο (Κασσάρας, Κυριακοπούλου, Τριανταφυλλόπουλος, Μίχος, Τεκτονίδου), καθώς και οι πρώην βουλευτές Σπύρος Κουβέλης και Πέμυ Ζούνη."Κοινωνική Συμφωνία" το νέο κόμμα από Κατσέλη και Καστανίδη Λίγες ημέρες αργότερα, προσχώρησε στην Κοινωνική Συμφωνία και ο Παναγιώτης Δημητρουλόπουλος.Στην "Κοινωνική Συμφωνία" ο Τάκης Δημητρουλόπουλος

Εν όψει των εθνικών εκλογών του 2012, η Κοινωνική Συμφωνία συμμετείχε αυτόνομα με συνδυασμούς και στις 56 εκλογικές περιφέρειες της Ελλάδας. Ωστόσο, έλαβε 60.753 ψήφους (0,96%) και έμεινε εκτός Βουλής. Στις επαναληπτικές εκλογές του ίδιου έτους η Κοινωνική Συμφωνία υποστήριξε το ΣΥ.ΡΙΖ.Α..Συμφωνία προγραμματικής σύγκλισης ΣΥΡΙΖΑ - Κοινωνικής Συμφωνίας

Στις 30 Νοεμβρίου 2013 πραγματοποιήθηκε το 1ο Συνέδριο της Κοινωνικής Συμφωνίας. Είχαν προηγηθεί δύο πανελλαδικές συνδιασκέψεις, στις οποίες τέθηκαν οι κατευθυντήριες γραμμές για την πραγματοποίηση του συνεδρίου. Πρόεδρος του κόμματος εκλέχτηκε η Λούκα Κατσέλη.Πρώτο συνέδριο της Κοινωνικής Συμφωνίας, με επανεκλογή Κατσέλη Λίγες μέρες αργότερα παραιτήθηκε από το κόμμα ο Λάμπρος Μίχος, καταγγέλλοντας ηγεμονία της Λούκας Κατσέλη.Την άφησαν μόνη την Κατσέλη...

Στις ευρωεκλογές του 2014 η Κοινωνική Συμφωνία υποστήριζε το ΣΥ.ΡΙΖ.Α.. Ο γραμματέας του κόμματος Νικήτας Κανάκης συμμετείχε στο ψηφοδέλτιο του ΣΥ.ΡΙΖ.Α., χωρίς ωστόσο να καταφέρει να εκλεγεί. Είχε προηγηθεί η αποχώρηση του Χάρη Καστανίδη και του Ανδρέα Τριανταφυλλόπουλου, οι οποίοι εντάχθηκαν στη Δημοκρατική Αριστερά.ΠΑΣΟΚ προς ΔΗΜΑΡ: "Χάρισμα σας ο Καστανίδης"ΔΗΜΑΡ: Η διακήρυξη αρχών και οι 101 υπογραφές του τρίτου πόλου

Τον Ιανουάριο του 2015, ενόψει και των πρόωρων εθνικών εκλογών, η Κοινωνική Συμφωνία υποστήριξε το ΣΥ.ΡΙΖ.Α.. Αν και αρχικά είχε συμφωνηθεί να συμμετέχουν στελέχη της Κοινωνικής Συμφωνίας στα ψηφοδέλτια του ΣΥ.ΡΙΖ.Α., τελικά οι υποψήφιοι της Κοινωνικής Συμφωνίας αποσύρθηκαν, στηρίζοντας όμως το ΣΥ.ΡΙΖ.Α..Η «Κοινωνική Συμφωνία» αποσύρει τους υποψήφιούς από τον ΣΥΡΙΖΑ Ωστόσο, η Κυριακή Τεκτονίδου αποχώρησε από το κόμμα και ήταν υποψήφια με το ΣΥ.ΡΙΖ.Α..

Το Μάρτιο του ίδιου χρόνου, η Πολιτική Επιτροπή της Κοινωνικής Συμφωνίας εξέλεξε τον Παναγιώτη Δημητρουλόπουλο πρόεδρο του κόμματος, μετά την παραίτηση της Λούκας Κατσέλη, λόγω ανάληψης των καθηκόντων της ως προέδρου της Εθνικής Τράπεζας.Ο Τάκης Δημητρουλόπουλος νέος πρόεδρος της «Κοινωνικής Συμφωνίας» μετά την παραίτηση Κατσέλη

Στις εκλογές του Σεπτεμβρίου του 2015, η Κοινωνική Συμφωνία υποστήριξε και πάλι το ΣΥ.ΡΙΖ.Α..

Το 2019 εντάχθηκε στην «Προοδευτική Συμμαχία», μια προσπάθεια διεύρυνσης του ΣΥ.ΡΙΖ.Α.Ολες οι «φυλές» της Προοδευτικής Συμμαχίας ή σημαίας ευκαιρίας του Τσίπρα κι έκτοτε έχει ουσιαστικά αδρανοποιηθεί.

 Θέσεις 
 Μετατροπή του Μνημονίου σε ένα Σχέδιο Εθνικής και Παραγωγικής Ανασυγκρότησης.
 Κατάργηση των φορολογικών απαλλαγών που με τον κυρωτικό Νόμο του Μνημονίου δόθηκαν στις τράπεζες, διεύρυνση της φορολογικής βάσης και αποτελεσματική αντιμετώπιση της φοροδιαφυγής και εισφοροδιαφυγής, του παραεμπορίου και λαθρεμπορίου.
 Περιστολή της δημόσιας σπατάλης.
 Στήριξη της αγοραστικής δύναμης των νοικοκυριών.
 Διασφάλιση της ρευστότητας στην πραγματική οικονομία.
 Άρση αντικινήτρων και ριζική απλούστευση φορολογικής και ασφαλιστικής νομοθεσίας.
 Αλλαγή του παραγωγικού προτύπου της χώρας και παραγωγικές αναδιαρθρώσεις στον πρωτογενή τομέα παραγωγής, σε ανταγωνιστικά προϊόντα υψηλής τεχνολογίας και καινοτομίας και στην παροχή υπηρεσιών υψηλού επιπέδου.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2012 Ι Λούκα Κατσέλη 60.753 0,96 %  14ο κόμμαΕκτός Βουλής 2012 ΙΙ στήριξε το ΣΥ.ΡΙΖ.Α. στήριξε το ΣΥ.ΡΙΖ.Α.  - 2015 Ι στήριξε το ΣΥ.ΡΙΖ.Α. στήριξε το ΣΥ.ΡΙΖ.Α.  - 2015 ΙΙ Παναγιώτης Δημητρουλόπουλος στήριξε το ΣΥ.ΡΙΖ.Α. στήριξε το ΣΥ.ΡΙΖ.Α.  - 2019 1.781.057(με ΣΥ.ΡΙΖ.Α.) 31,53%(με ΣΥ.ΡΙΖ.Α.)  -

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Λούκα Κατσέλη 1.518.376(με ΣΥ.ΡΙΖ.Α.) 26,56%(με ΣΥ.ΡΙΖ.Α.)  - - 2019 Παναγιώτης Δημητρουλόπουλος 1.343.595(με ΣΥ.ΡΙΖ.Α.) 23,75%(με ΣΥ.ΡΙΖ.Α.)  - -

 Παραπομπές 

 Εξωτερικοί Σύνδεσμοι 


Κατηγορία:Πρώην πολιτικά κόμματα στην Ελλάδα
Κατηγορία:Σοσιαλδημοκρατικά κόμματα